Iñaki Williams
Iñaki Williams Arthuer (født d. 15. juni 1994) er en spansk-ghanesisk professionel fodboldspiller, som spiller for La Liga-klubben Athletic Bilbao og Ghanas landshold.

Baggrund 
Iñaki Williams er født i Bilbao til forældre fra Ghana. Hans lillebror Nico Williams er også professionel fodboldspiller.

Klubkarriere

Athletic Bilbao 
Williams kom igennem ungdomsakademiet hos Athletic Bilbao, og gjorde sin førsteholdsdebut i december 2014. Han scorede sit første mål for klubben den 17. februar 2015, og blev her den første sorte spiller til at score for klubben nogensinde.

Williams satte i januar 2021 en La Liga-rekord, da han spillede i sin ligakamp nummer 203 i streg, og hermed satte en ny rekord for flest ligakampe spillet i streg nogensinde i La Liga.

Landsholdskarriere

Spaniens 
Williams har repræsenteret Spanien på U/21-niveau.

Williams debuterede for Spaniens landshold den 29. maj 2016 i en venskabskamp imod Bosnien. Dette ville dog blive hans eneste kamp for Spaniens landshold.

Ghana 
Eftersom Williams kun havde repræsenteret Spanien i en venskabskamp, kunne han stadig godt skifte nationalitet til Ghana, men han afviste skiftet i flere år. Dette ændrede sig i juli 2022, da Williams annoncerede at han ville skifte til at repræsentere Ghana. Dette kom kort efter af Ghana havde kvalificeret til VM 2022 og var formentligt fordi at Williams ønskede at spille ved VM. Han debuterede for Ghanas landshold den 23. september 2022.

Titler 
Athletic Bilbao
 Supercopa de España: 1 (2020-21)

Referencer

Eksterne henvisninger 

Personer fra Bilbao
Fodboldspillere fra Spanien
Fodboldspillere fra Ghana
Fodboldlandsholdsspillere fra Spanien
Fodboldlandsholdsspillere fra Ghana
Fodboldspillere fra CD Basconia
Fodboldspillere fra Athletic Bilbao
Deltagere ved verdensmesterskabet i fodbold 2022